সবচেয়ে বড় কথা, একশোর মুকুট আর একটু হলে কাঁটার মুকুটে পর্যবসিত হচ্ছিল। টসে জিতে ফিল্ডিং নিয়েছিল কেকেআর। গম্ভীরও দেখাচ্ছিলেন টি-টোয়েন্টি ক্যাপ্টেন্সি কাকে বলে। বিরাট কোহালি যে বিরাট কোহালি, বোলিং চেঞ্জের দক্ষতায় তাঁকে পর্যন্ত চুপচাপ রেখে গেলেন। সতেরো ওভার পর্যন্ত একবারের জন্যও মনে হয়নি ম্যাচটা আরসিবির জেতার কোনও সম্ভাবনা আছে বলে। বিরাট হাফসেঞ্চুরি পেলেও প্রভাবে অর্ধেকও নন। ডে’ভিলিয়ার্স ব্যতিক্রমী ভাবে এ দিন ব্যর্থ। সতেরো ওভারে রান দেখাচ্ছে ১৩১। কিন্তু তখনও উমেশ যাদবের দ্বিতীয় স্পেলটা শুরু হয়নি। শুরু হল, এবং শেষ তিন ওভারে ৫৪ দিয়ে গেল কেকেআর বোলিং!